_:nc0df258bff274653b80a3c2fb0e65eb4xb0
<http://schema.org/articleBody>
"Ντομάτες προέλευσης Πολωνίας συνολικού βάρους 8.112 κιλών, δέσμευσαν οι ελεγκτές τροφίμων του τμήματος Ποιοτικού &amp; Φυτοϋγειονομικού Ελέγχου της διεύθυνσης Αγροτικής Οικονομίας και Κτηνιατρικής της Περιφερειακής Ενότητας Πειραιά.\r\nΕιδικότερα, κατά τον ποιοτικό έλεγχο σε επιχείρηση εμπορίου αγροτικών προϊόντων στου Ρέντη, οι ελεγκτές εντόπισαν και δέσμευσαν ως μη κανονικά 1.352 χαρτοκιβώτια με ντομάτες συνολικού βάρους 8.112 κιλών, επειδή το συγκεκριμένο προϊόν δεν πληρούσε τις απαιτήσεις των διατάξεων της κοινοτικής και εθνικής νομοθεσίας ως προς την επισήμανση.\r\n\r\nΥπενθυμίζεται ότι η σήμανση αποτελεί την ταυτότητα των προϊόντων, διασφαλίζει την ιχνηλασιμότητά τους και αποτρέπει τις ελληνοποιήσεις.\r\n\r\nΠηγή: ΑΠΕ – ΜΠΕ"
<https://leventogennakritimas.gr/desmeysan-8-tonoys-ntomates-prin-ftasoyn-sta-piata-mas/>